Aleksis Rannit

Aleksis Rannit (sünninimi Aleksei Dolgoshev, eesnimi muudetud 25. veebruaril 1939 ja perekonnanimi 12. aprillil 1939; 1. oktoober (vkj) / 14. oktoober 1914 Kallaste – 5. jaanuar 1985 New York) oli vene päritolu eesti kirjanik ja kunstiteadlane.

Ta sündis Kallastel ehitusinseneri ja matemaatikaõpetaja perekonnas. Imikueas asus ta koos emaga elama Peterburi (isa jäi Eestisse), kust repatrieeruti aastal 1921 Eestisse. 1925. aastal ta ema suri ja teda kasvatas ema õde Elisabeth Adem.Viktor Terras. Aleksis Rannit. Lühimonograafia. Eesti Kirjanike Kooperativ, Lund 1975

Ta õppis aastatel 1940–1944 Kaunase ja Vilniuse Ülikoolis (kunstiajalugu, esteetikat, vene kirjandust ja raamatukogundust), õpingute ajal töötas Leedu Riiklikus Raamatukogus graafikakogu konservaatorina ja Leedu Riigiteatris tõlkijana. Aastatel 1947–1949 õppis ta Freiburgi ülikoolis ja 1953–1956 Columbia ülikoolis, lõpetas selle magistrikraadiga.

Aastatel 1944–1953 elas ta Saksamaal, Austrias, Itaalias ja Prantsusmaal ning 1953. aastast USA-s. Ta oli kunstiajaloo õppejõud ja raamatukogutöötaja. 1961. aastast oli ta Yale'i Ülikooli slaavi ja Ida-Euroopa osakonnas teadur.

 Tunnustus 
1973 Henrik Visnapuu preemia ("Sõrmus")
1978 USA Eesti Kultuurifondi auhind

 Isiklikku 
Aleksis Rannit oli kaks korda abielus. Tema esimene abikaasa oli (abiellusid aastal 1940) Leedu ooperilaulja Gražina Matulaitytė (:lt; 1899–1993); tema teine naine oli Prahas sündinud vene emigrantide järeltulija, Yale'i Ülikooli raamatukogutöötaja Tiina (Tatjana) Rannit, kes õppis selgeks eesti keele ja kirjutas eestikeelseid luuletusi.Uno Schultz Armastan kõiki keeli, kirjandusi, luuleid. Intervjuu Victor Terrasega. Maaleht, 28. august 1997

 Viited 

 Välislingid 
Eesti raamatukogunduse biograafiline andmebaas

Kategooria:Eesti kirjanikud
Kategooria:Eesti luuletajad
Kategooria:Eesti kunstiajaloolased
Kategooria:Eesti kirjandusteadlased
Kategooria:Kunstiteadlased
Kategooria:Eestlased Leedus
Kategooria:Eestlased Ameerika Ühendriikides
Kategooria:Columbia ülikooli vilistlased
Kategooria:Sündinud 1914
Kategooria:Surnud 1985